Es Läwe

Es Läwe iss so konn ma soon

so gar nix fa e arma Monn.

Vill scheena wärs ma wär gonz reich

unn läbt do driwwe iwwam Teich

uff da Bahamas unn Hawai

do wär es Läwe scheen awei.

Statt dess hugge ma dehemm

stehn morjens uff honn schunn die Flemm

gehen schaffe Daach vor Daach

die Gesundhät ruinire ma dobei aach.

Kaum warschde richdich uff da Welt

gebbts aach schunn s Aldersruhegeld.

Ma hadd da Zeit geloss grad äwe

ze schaffe nur es gonze Läwe

unn Reichtum kunschde nit erwerwe

denne schafft ma nit den dudd ma erwe.

S is halt so uff der bucklich Welt

die ähne gehn schaffe die onnare honns Geld.

Reiner Thielen